A BIZOTTSÁG 269/2007/EK RENDELETE
(2007. március 14.)
egyes elkészített vagy tartósított citrusfélék (mandarin stb.) behozatalára vonatkozó engedélyek 2007. április 11. és 2007. november 8. között történő kiállításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a behozatalra vonatkozó közös szabályokról, valamint az 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendeletre (1),
tekintettel az egyes harmadik országokból történő behozatalra vonatkozó közös szabályokról, valamint az 1765/82/EGK, 1766/82/EGK és 3420/83/EGK rendelet hatályon kívül helyezéséről szóló, 1994. március 7-i 519/94/EK tanácsi rendeletre (2),
tekintettel az egyes elkészített vagy tartósított citrusfélék (mandarin stb.) behozatalával szembeni végleges védintézkedések elrendeléséről szóló, 2004. április 7-i 658/2004/EK bizottsági rendeletre (3) és különösen annak 8. cikke (1) bekezdésére,
mivel:
(1)
A hagyományos importőrök és a többi importőr által a 658/2004/EK rendelet 5. cikke alapján benyújtott engedélykérelmek olyan mennyiségekre vonatkoznak, amelyek meghaladják a Kínai Népköztársaságból (KNK) származó termékek esetében megállapított mennyiséget.
(2)
Az importőrök valamennyi kategóriája esetében szükséges meghatározni az engedélykérelemben foglalt mennyiségek azon hányadát, amely engedély birtokában behozható,
ELFOGADTA EZT A RENDELETET:
1. cikk
A 658/2004/EK rendelet 5. cikkének (1) bekezdése alapján kérelmezett behozatali engedélyeket a kérelmezett mennyiségeknek az e rendelet mellékletében megállapított százalékos arányában kell kiadni.
2. cikk
Ez a rendelet 2007. április 11-én lép hatályba és 2007. november 8-ig alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 14-én.